ZSÁKBAMACSKA

Mindenki kap 3 cetlit.

A mese elolvasása után képzeljük magunkat a pöttömök helyébe! Készítsünk a cetlikre írva három ajándékot: 5, 10 és 15 perceset.

Az egyik legyen egyértelműen kellemes, a másik egyértelműen kellemetlen, a harmadikról te döntöd el, hogy jó vagy rossz. A harmadik lehet vicces is, vagy nem egyértelműen rossz / jó.

Pl.

5 perc alvás matekóra közben.

10 perc futkározás az éjszaka közepén.

15 perc rágózás.

Vigyázz! Úgy ötletelj, hogy ebben a játékban könnyen visszakaphatod a saját ajándékod!

Az elkészült cetliket összegyűjtjük Kron Oszkár boltjában, majd összekeverjük és szétosztjuk.

Ki kapott olyan ajándékot, aminek nagyon örül?

Ki kapott olyat, aminek nagyon nem örül? Adjunk tanácsot: hogyan lehetne enyhíteni a kellemetlen élményt?

Ki kapott olyat, amit nagyon viccesnek talál?

Ki kapott olyat, ami szerinte nem egyértelműen jó / rossz? Beszéljük meg!